Mimá, Min Ho, non podes vestirte polo menos mentres como?
Non é culpa miña que non te poidas resistir.
Tes razón.
Non me podo resistir.
Que teño razón?
Estás para mollar pan.
Ceo santo!
Alex! Agarda!
Estás ben?
Non me respondes ás mensaxes, tesme preocupada.
Nada, todo ben. É que ando moi ocupado, sabes?
A iguana escapou no cuarto dos italianos
e aínda han facer un cinto con ela se non a atopo.
E teño que preparar exames. Estás a estudar, non?
Estou, pero tamén andei ocupada intentando descubrir
que viu miña nai no Snape coreano.
Kitty, en serio, tes que centrarte nos estudos.
- E Snape era bo ó final. - Xa,
pero que tal se imos falar con el?
- Coñecémolo, vemos de que vai… - Agora non.
Por que non? Vive xusto aí. Podemos ir xuntos.
Por iso viñeches dar clases aquí.
Vin aquí para ver quen era, coñecelo e ver se quería levarme con el.
Eu quero ó meu pai. O que me criou. Non preciso ir ás présas con isto.
Xa o pillo.
Pero coñezo alguén con quen quererás levarte fixo.
As miñas irmás. As nosas. Por que non facemos unha videochamada?
Margot éche seca ó primeiro, pero…
Kitty, non podemos cambiarlle a vida a todo o mundo.
- E se non temos razón? - E se a temos?
- Mellorariámoslles a vida. - Abonda.
Só queres axudar, pero non todo é asunto teu.
Teño que organizar exames e ti tes que estudar para eles.
Non te rendas. É por mamá. Aínda non perdiches a batalla.
Só quería falar con el
e logo Alex díxome que non todo é asunto meu.
Agora non fago máis que pensar en Lee e…
E que tal se, en lugar de obsesionarte co drama de Alex,
nos concentramos no que vas levar á Festa Tola de Min Ho?
- Non vou ir. - Como?
Por que? É o evento do ano!
Porque Dae e Yuri andarán por alí.
Yuri seguro, vai estar de DJ.
Pero Dae nunca vai a estas cousas, ti tranquila.
Estou tranquila, pero non quero pasar tempo con alguén
- que nin agradece un bo xesto. - E veña e dálle.
Non me deu nin as grazas polo colar.
Nin un triste emoji!
Era de miña nai. Regaleillo a Dae cando morreu a súa.
Xa está. Encantaríame falar disto por enésima vez,
pero prefiro arrincar as orellas.
Si.
En serio, levo toda a semana escoitando
"Dae, colar, Yuri, Alex, colar, Alex, Yuri, Dae, colar".
Es coma un robot escangallado que quedou en bucle.
Viñeches buscando novas experiencias e vivir a vida.
E que é a Festa Tola de Min Ho?
Unha nova experiencia.
Ai, Deus, estiven a piques de quedar na casa un venres
choricando por un mozo.
- Xa. - Ai, non!
Estou a converterme en LJ.
Claro…
Pero mira, esta noite sairás aí fóra a arrasar
e ser unha nova Kitty.
Unha nova Kitty que…?
Que atopará alguén a quen bicar?
Sempre pensei que o primeiro sería con Dae
e agora é o único rapaz con quen non pode ser.
Seino, pero pensa en tódalas posibilidades.
Veña, muller, usa eses poderes de celestina contigo mesma.
Vira as tornas!
Moi ben.
Podería bicar a alguén.
Si! Esta noite vou bicar a alguén!
Aí falaches, moza!
Vaia! Non ías quedar esta noite con Dae?
Vou. Estou a piques de marchar.
Cea, seguramente unha peli. Tranquila, non volvo moi tarde.
Sempre quedo tranquila cando vas con Dae.
Sacades o mellor o un do outro.
- Mamá… - Sacas mellores notas.
Non te metes en problemas.
Estou orgullosa.
Pero por riba de todo…
gústame verte contenta.
Pásao ben.
Pásache algo?
Miña nai pensa que estou contenta.
E non me sentín peor na vida.
Todo vai como planeamos, mais…
Non te coñece moi ben.
É a primeira vez que pico sen Juliana, vai ser rarísimo.
Animareite eu.
E ti farás o mesmo comigo. Nunca fun a unha festa destas.
Unha festa rachada.
Altan chámalles así.
Non sei, eu nunca che rachei con nada.
Tranquilo, non son para tanto.
Este local é enorme!
E hai moito barullo!
Para iso se fai!
Sóltate por unha vez, Dae.
Aluguei o local enteiro para nós.
As miñas regras, a miña lista de invitados.
En serio?
Pero como entrou esta aquí?
E ese bombón?
- Queres bailar? - Agora non.
Non!
Non, os meus ollos! É coma mirar directamente o sol!
- Mi madriña! - Estás guapísima.
Levas roupa deportiva? No evento do ano?
Vou repasar o da vestimenta co porteiro.
Díxenche que os ías volver tolos a todos.
Ó final veu Dae.
Mi madriña! Por que está tan guapo?
Por que vén camiñando cara a min?
Por que segue a importarme tanto?
Recende ata dende aquí.
Diso nada. Vin aquí para bicar outro mozo.
Que fas?
Quero darlle brasa a isto de "coñecer xente nova".
Nunca bebín alcohol, pero a coraxe líquida vén ben, non si?
En realidade non levan alcohol. Son cócteles falsos.
En Corea ven fatal que os menores beban. Cancelan á xente e todo.
Pero por sorte…
Eu sonvos de Francia.
Grazas.
Polas novas experiencias!
Imos alá!
Kitty, estás… guapísima.
Perdoa.
Moi serio.
Non é da miña onda.
Que tal ese?
Ola. Moito miras! Andas de escaparates cos mozos?
- Encántame verte así. - Estouno a pasar xenial.
Eu tamén. Isto é o que necesitaba. Fuxir do drama familiar
- e a merda de presión da escola. - Merda de escola!
Por que a escola é tan difícil de súpeto?
- Nin idea. - Toma.
Grazas.
Que lindos.
Grazas.
Non, non.
- Non? Moi ben. - Non, liscamos.
- Xa. - É ben rariño.
Este é lindo.
E ten moza.
Eu tamén tiña mozo.
E descubrín que é un cabrón infiel e mentireiro
que nin sabe dar as grazas.
Kitty, agarda.
Grazas.
Grazas de novo.
Un home que sabe dar as grazas. Gústame.
Chámome Geon.
Eu Kitty.
Un pracer.
Vaia honra. Fálame a moza máis guapa da festa.
Paréceche atractiva a Acosadora de Portland?
Non te chames así.
Xa lle vou collendo o gusto.
Non me gusta xulgar sen coñecer á xente,
pero agora que te coñezo, seguro que os rumores eran falsos.
Si? A que te refires?
Non pode ser que un tío te deixara por Yuri.
En fin…
En serio, non é nin guapa.
E ten un nariz considerable, por dicilo así.
Non te pases.
As mozas coma Yuri van de divas. Pero ti?
Ti es preciosa e lista.
Pensas que gañas puntos meténdote con Yuri?
Pois…
así non me impresionas.
En serio? Aquí non coñecedes a Shania Twain ou que?
Onde está Q? Que ben me viña agora!
Tanto ten!
Yuri e eu non seremos amigas, pero quen es ti para falar así dela?
As mulleres non están aquí para que as xulgues.
E para que o saibas, vin a Yuri de preto
e pódoche dicir que ten un nariz tan perfecto que asusta!
Paspán.
Só dicía que estou da túa parte.
LENTO ALTO
MOITO GARDAR
A-M-O-R, rapaces. É "amor".
Só pido una noite para min, para a miña vida amorosa,
pero non, aquí estou, choiando para os máis.
Perdón, falas comigo?
Falo cos dous.
Tedes o que precisa o outro. Falade.
Si que tes o que preciso.
Sei que nunca estiveches nunha festa coma esta, pero…
- Veña. - Eu…
Ven aquí!
Veña, baila!
Non, paso.
Fíxate en min.
Eu non vou facer iso.
Estás de festa.
Mira, así.
Velaí tes!
Olliño! Si, si!
Mi madriña, pero isto que é?
Que foi iso? Como es tan bo?
Moito sorrís.
É que me gustas.
Non. Non me sexas así.
Non desa forma.
Quero dicir, grazas por traerme
e axudarme a pasalo ben e distraerme.
Por iso me gustas.
Como amiga.
Moi ben.
Kitty!
Non amoses debilidade. Ponlle cara de noxo.
- Ola! - Ola!
- Como vas? - Xenial. Xa xuntei unhas parellas.
E agora dispóñome a facer o truco final
e xuntarme a min mesma con alguén que saiba dar as grazas.
- Que? - Veña.
- Éche mellor beber algo de auga. - Si.
Non, só tomei 13.
Trece copas?
Grolos.
Trece grolos.
Aínda así non é que che importe.
Quero bailar. Vamos bailar!
- Non, abonda. - A bailar!
Florian e eu imos dar unha volta.
- Quero bailar. A bailar, agora! - Kitty.
Pódesnos deixar un segundo?
Non todo xira ó teu redor.
Soas igual ca Alex.
Pois mira, chamar agora a Alex é unha idea fantástica.
Estou borracha?
- Bebe auga! - Non, isto é moi boa idea!
Diga?
Mira, teño que che dicir algo.
Perdón por entremeterme
e insistir e amolar.
É que me emocionei moito por ter un irmán.
Irmán.
"Ir-mán."
Éche ben graciosa a palabra esta cando a repites!
O tema é que esta noite vou esquecer a Dae.
Estou doída? Estou.
Pero miña nai superou o home misterioso e atopou a meu pai.
Eu tamén podo facelo.
Kitty?
Estás ben?
Só quería pedirche perdón.
Cervexa? Non estamos nas miñas festas de Londres!
Estamos en Seúl, é dicir, nada de alcohol para menores!
Trae acó!
Kitty, estás nunha festa con alcohol?
Acóllome á quinta emenda!
Non estamos nos EUA, non hai quinta emenda.
Xa pasou a hora de ires á cama e vas mal coas notas.
- Haste meter nunha boa. - Non te oio ben.
Rubik é a hostia!
Dixo Rubik?
Kitty? Ola?
Alex?
- Alex? - Kitty?
- Kitty! - Nada, non te oio.
Escríboche agora.
- Deica. - Ki…
Es incrible. Miña nai estaría ó teu favor.
E Eve Song ben sabe quen é incrible.
Á parte de Lee, o profesor.
Volvo á festa, serame mellor.
Deica… "logor".
Sonche toda unha poeta!
Ola.
MIÑA NAI ESTARÍA Ó TEU FAVOR.
EVE SONG SABE QUEN É INCRIBLE. Á PARTE DE LEE, O PROFESOR.
VOLVO Á FESTA, DEICA… "LOGOR".
Temos un problema.
Non me empeores a noite, xa me doe a cabeza dabondo.
Hai unha festa. Non sei onde.
Seicho eu.
Cea e peli… érache boa!
Quería darche as grazas por axudarme a reflexionar
sobre como falo dos demais, sobre todo das mulleres.
Grazas.
O feito de que me agradezas algo
xa é un bo cambio na miña vida.
- Saúde. - Saúde!
Quero bicar a alguén.
Estou lista para bicar a alguén.
Vou bicar a alguén.
Quieto parado!
Lembras o noxo que che daba antes de emborracharte?
Pois non che cambiou moito na última hora.
O que ti digas…
Aspiras a algo mellor. Creme.
Precisas un petisco. De contado.
Come isto.
Bebe…
isto.
E logo ven verme picar.
Semella que lle importo.
Tan bébeda vou ou é que Yuri Han é boa persoa?
Atendede todos!
Todo o mundo de volta á residencia!
Menos mal que viñeches!
- Hai que deter estes bárbaros. - Que pensas que intento?
O ano pasado a familia dun ídolo foi á ruína por un escándalo co alcohol.
Non quero facer pasar a miña nai por iso.
- Eu esquerda, ti dereita. - Vale.
Veña.
Rapaces.
Perdoade a interrupción. Q, que lle fixen eu a Kitty?
Á parte de teres outra moza
cando ela cruzou o mundo para estar contigo?
Si, á parte diso.
Dáme a impresión de que me odia máis ca nunca e…
non sei que fixen.
Dae, de verdade, non quero meterme nisto.
Meu, só unha pista.
Veña, axúdalle a este pobre home.
Iso.
O colar, Dae, o colar.
-Titanic? - Que?
Está doída porque nin lle agradeciches nin mencionaches que che devolveu o colar.
Como que mo devolveu?
Si, polo Chuseok.
Entregouno un mensaxeiro.
Benvida ó escenario, Yuri!
Polo Chuseok.
Recollede as vosas pertenzas e volvede ó campus!
Dígame que non veu como invitado,
senón como profesor que busca dar cabo a este caos.
Iso último, claramente.
Non se preocupen, está case arranxado.
Non tal.
Non o respectan.
Quieto todo o mundo!
Temos que atopar os altofalantes e desenchufalos.
Baixade da mesa!
Xa vexo os altofalantes.
Sígueme.
É incrible.
Un momento, que estou a dicir? É Yuri, a miña inimiga.
Por que semella que me percorren
un millón de voltios de electricidade cando miro para ela?
Kitty.
- Creo que Yuri levou o colar. - Xa, ver a Yuri faite voar.
- Non, digo que… - Xa o pillo. Estás namorado dela.
Rompíchesme o corazón, pero non te culpo.
Atento todo o mundo! Todo o…
Aquí estabas.
É normal non querer iso.
O noso non sería nada serio, só o pasariamos ben.
Non pasa nada. Estou lista para atopar outra persoa.
- Estou ocupada. - Levaches ti o colar?
O que me mandou Kitty no Chuseok.
Enganeime por un intre.
Pensei que eramos amigos de verdade.
A túa sesión de onte foi tremenda.
Grazas.
E que imos facer con toda esta tensión?
A tensión de odiarnos?
Creo que xa se vai indo.
Non.
Esta tensión.
Subtítulos: Abraham Díaz López